Държавен вестник, бр. 7, 2017 г., стр. 9

БРОЙ  7	
Д Ъ Р Ж А В Е Н  В Е С Т Н И К 	
СТР.  9  
9. да отстранява със свои средства всички 
повреди по обектите от хидромелиоративната 
инфраструктура и обслужващата техника по 
чл. 1, ал. 1 за срока по чл. 3, предизвикани 
от природни бедствия, кражби, включително 
и тези, предизвикани от неправилната им 
експлоатация;
10. да положи грижата на добрия стопанин 
за опазване на повереното му имущество, 
сезиране органите на МВР при деликт, съ-
действие на застрахователя и следствените 
органи, завеждане на дело и всички дру-
ги действия, за да защити повереното му 
имущество от посегателства върху него от 
трети лица;
11. да съобщава незабавно на ПРАВО-
ДАТЕЛЯ за посегателства върху обектите 
от хидромелиоративната инфраструктура, 
включени в имуществото му, а също и за 
повреди, за което се съставя констативен 
протокол в присъствието и на двете страни 
по договора, подписан от тях и от упъл-
номощено от министъра на земеделието и 
храните длъжностно лице;
12. да организира и да реализира во-
доразпределението в рамките на площта, 
стопанисвана от него, като осигури вода за 
напояване на площите до всички свои члено-
ве, както и до площите на всички останали 
водоползватели;
13. да извършва услугата „Доставка на 
вода за напояване“ на водоползватели, 
стопанисващи поливни площи в рамките 
на площта му, както и на нечленуващи в 
неговата организация, срещу заплащане по 
цени, определени по методиката съгласно 
чл. 58 ЗСН;
14. да извърши съвместно с ПРАВОДА-
ТЕЛЯ необходимите действия по прехвърля-
нето на абонаментните партиди в клоновете 
на електроразпределителните дружества, 
мобилните оператори,  ВиК операторите 
и други инстанции от ПРАВОДАТЕЛЯ на 
ПОЛЗВАТЕЛЯ;
15. да осигури за своя сметка собствено 
търговско мерене на електрическата енергия 
в случаите, когато такова липсва.
(2) Когато повредите по ал. 1, т. 9 са пре-
дизвикани от неправилната експлоатация от 
ПОЛЗВАТЕЛЯ и са довели до претърпени 
загуби и пропуснати ползи за съоръжения, 
които не са предмет на договора, но са 
включени в капитала на ПРАВОДАТЕЛЯ, 
ПОЛЗВАТЕЛЯТ му дължи обезщетение, ос-
вен ако докаже, че те се дължат на причина, 
за която не отговаря.
Чл. 8. (1) ПОЛЗВАТЕЛЯТ няма право:
1. да прехвърля правата си по този договор 
на трети лица, да отдава под наем съоръже-
нията по договора или части от тях;
2. да изменя вида и хидравличните пара-
метри на предадените му хидромелиоративни 
съоръжения, както и тяхното предназначение, 
без предварително писмено съгласуване с 
ПРАВОДАТЕЛЯ;
3. без съгласуване с ПРАВОДАТЕЛЯ да 
променя съоръжения, които не са предмет 
на този договор, когато тези действия могат 
да доведат до нарушаване режима на експло-
атация на обектите по чл. 1, ал. 1 поради 
функционалната им цялост.
(2) При неспазване на изискванията по 
ал. 1, т. 2 и 3 ПОЛЗВАТЕЛЯТ е длъжен да 
възстанови в определен от ПРАВОДАТЕЛЯ 
срок състоянието на съоръженията във вида 
при приемането им.
Чл. 9. В случаите на съвместно ползване 
на хидромелиоративните съоръжения между 
ПРАВОДАТЕЛЯ и ПОЛЗВАТЕЛЯ условията 
по отчисляването и заплащането на сред-
ствата за поддържане на съоръженията се 
определят в ежегодно подписван анекс.
Чл. 10. (1) ПОЛЗВАТЕЛЯТ заплаща на 
ПРАВОДАТЕЛЯ съответната част от раз-
ходите и таксите по поддържането (пропор-
ционално на ползването) на съоръженията, 
включени в капитала на ПРАВОДАТЕЛЯ, 
които не са предадени по този договор, но 
обслужват съоръженията по чл. 1, ал. 1.
(2) За електропреносната мрежа високо и 
средно напрежение и за трансформаторни-
те електрически подстанции с напрежение 
110 000 волта, които обслужват напоител-
ните системи и са включени в капитала на 
ПРАВОДАТЕЛЯ, ПОЛЗВАТЕЛЯТ заплаща 
посочените в ал. 1 разходи и такси на ПРА-
ВОДАТЕЛЯ до момента на предаване на 
горепосочените обслужващи съоръжения 
на Националната електрическа компания 
по силата на § 5 от преходните и заключи-
телните разпоредби на ЗСН.
(3) Размерът на задължението на ПОЛЗ-
ВАТЕЛЯ по ал. 1 се определя допълнително 
с анекс.
VІ. ОТГОВОРНОСТ ЗА ВРЕДИ
Чл. 11. (1) По време на действието на този 
договор ПОЛЗВАТЕЛЯТ дължи обезщетение 
за всички преки и непосредствени вреди, 
претърпени от ПРАВОДАТЕЛЯ, освен ако 
не докаже, че вредите се дължат на причина, 
за която той не отговаря.
(2) ПОЛЗВАТЕЛЯТ носи гражданска 
отговорност за виновно причинени от него 
вреди на трети лица при или по повод осъ-
ществяване дейността на сдружението за 
напояване.
Чл. 12. ПРАВОДАТЕЛЯТ дължи обезщете-
ние за вредите, причинени на ПОЛЗВАТЕЛЯ, 
освен ако не докаже, че вредите се дължат 
на причина, за която той не отговаря.
VІІ. ПРЕКРАТЯВАНЕ НА ДОГОВОРА
Чл. 13. Настоящият договор се прекратява 
с изтичането на уговорения срок.